Държавен вестник, бр. 32, 2007 г., стр. 116

С Т Р .  116
Д Ъ Р Ж А В Е Н   В Е С Т Н И К
Б Р О Й  32
Г л а в а  ч е т в ъ р т а
РЕД ЗА ИЗДАВАНЕ НА РАЗРЕШЕНИЯ НА
ЛИЦА ЗА ИЗВЪРШВАНЕ ОЦЕНЯВАНЕ
НА СЪОТВЕТСТВИЕТО И ПРОВЕРКИ ЗА
СПАЗВАНЕ НА УСЛОВИЯТА, ПРИ КОИТО
Е ИЗДАДЕНО РАЗРЕШЕНИЕТО
Чл. 14. Лицето, което кандидатства за полу-
чаване на разрешение за оценяване съответст-
вието на устройствата за електромагнитна съв-
местимост, трябва да отговаря на изисквания-
та на чл. 10, ал. 1 от Закона за техническите
изисквания към продуктите (ЗТИП) и на БДС
EN 45011, и:
1. да може да изпълнява дейностите от про-
цедурата, посочена в приложение № 2;
2. да има наръчник и процедури на система-
та по качеството.
Чл. 15. (1) Лицето по чл. 14 подава до пред-
седателя на Държавната агенция за метрологи-
чен и технически надзор (ДАМТН) писмено
заявление, в което се посочват продуктите, за
които желае да получи разрешение за прилага-
не на процедурата, посочена в приложение № 2.
Към заявлението се прилагат:
1. удостоверение за актуално състояние, ко-
гато лицето е регистрирано по Търговския за-
кон, или копие от акта за създаването, когато
лицето е създадено със закон или с акт на Ми-
нистерския съвет;
2. справка в табличен вид, съдържаща видо-
вете продукти, приложимите за тях съществе-
ни изисквания и хармонизираните стандарти,
които ще се прилагат при оценяване на съот-
ветствието;
3. копия от трудови и граждански договори
на персонала, документи за завършено образо-
вание, допълнително придобита квалификация
и професионална автобиография, както и справ-
ка относно неговата компетентност и опит за
извършване оценяване на съответствието по
заявения обхват;
4. декларации на лицето и на наетия от него
персонал за обстоятелствата по чл. 10, ал. 1, т. 3,
5 и 8 ЗТИП;
5. удостоверения от съответните компетен-
тни органи за обстоятелствата по чл. 10, ал. 1,
т. 7 и 9 ЗТИП;
6. копие от договора за застраховка за вреди-
те, които могат да настъпят вследствие на не-
изпълнение на задълженията му, свързани с
дейностите по оценяване на съответствието;
7. списък на стандартите по чл. 5, които при-
тежава, отнасящи се до продуктите, посочени в
заявлението;
8. наръчник и процедури на системата по
качеството;
9. документираната процедура за оценяване
на съответствието;
10. документ за платена такса за установя-
ване съответствието на документите с изиск-
ванията на чл. 10, ал. 1 и 2 ЗТИП и по чл. 27,
ал. 1 от Тарифа № 11 за таксите, които се съби-
рат в системата на Държавната агенция за мет-
рологичен и технически надзор по Закона за
държавните такси, утвърдена с Постановление
№ 97 на Министерския съвет от 1999 г. (обн.,
ДВ, бр. 50 от 1999 г.; изм. и доп., бр. 10 от 2000 г.,
бр. 94 и 115 от 2002 г., бр. 17 и 19 от 2003 г.; попр.,
бр. 27 от 2003 г.; изм., бр. 33 и 49 от 2003 г.).
(2) В случаите по чл. 11, ал. 2 ЗТИП лицето,
което кандидатства за получаване на разреше-
ние за оценяване на съответствието, подава до
председателя на ДАМТН заявление по ал. 1,
придружено от:
1. сертификат за акредитация от орган по
акредитация в зависимост от продуктите, за
които кандидатства, по стандарт БДС EN 45011;
2. документите по ал. 1, т. 1, 2, 3, 5, 6, 7, 9 и 10.
(3) При положителен резултат от проверки-
те на документите по ал. 1 и 2 кандидатът за
издаване на разрешение за оценяване на съот-
ветствието внася такса за извършване провер-
ка на място за установяване на техническата
компетентност и способността за изпълнение
на заявената процедура, определена в чл. 27, ал. 1
от Тарифа № 11 за таксите, които се събират в
системата на Държавната агенция за метроло-
гичен и технически надзор по Закона за дър-
жавните такси.
Чл. 16. (1) Оценяването на изпълнението на
изискванията на чл. 14 се извършва съгласно
процедура, утвърдена от председателя на
ДАМТН, която се представя на заявителя.
(2) В срок 6 месеца от получаването на доку-
ментите по чл. 15 председателят на ДАМТН
издава разрешение за извършване оценяване на
съответствието на устройствата или отказва
издаването му с мотивирана заповед.
(3) При издаване на разрешението за оценя-
ване съответствието на устройствата се заплаща
такса, определена в чл. 27, ал. 1 от Тарифа № 11
за таксите, които се събират в системата на
Държавната агенция за метрологичен и техни-
чески надзор по Закона за държавните такси.
(4) За разширяване обхвата на разрешение-
то за оценяване на съответствието се подава
ново заявление по чл. 15.
(5) Разрешението за оценяване на съответ-
ствието не може да се прехвърля или преотстъпва
на други физически или юридически лица.
Чл. 17. (1) Държавната агенция за метро-
логичен и технически надзор проверява пери-
одично лицето, получило разрешение за оце-
няване съответствието на устройствата със съ-
ществените изисквания за електромагнитна
съвместимост, за спазване на условията, при
които е получило разрешението, и за изпъл-
нение на процедурата за оценяване на съот-
ветствието.
(2) Проверките по ал. 1 са планови и извън-
редни и се извършват от комисия, определена
със заповед на председателя на ДАМТН.